Noisapp - vaš popoln glasbeni spremljevalec

Noisapp je čista novost v svetu aplikacij za mobilne telefone. Glede na tvoje gibanje oziroma hitrost gibanja, uravnava glasnost in jakost glasbe, ki jo poslušaš. Deluje tako z GPS povezavo, kjer lahko nastaviš hitrostni limit, kot tudi brez nje. Kompatibilna je z iPhonom, Androidom ter Windows Phonom, na voljo pa je povsem brezplačno.



Če se gibaš hitro, aplikacija to preko signalov to zazna ter poveča glasnost glasbe, če pa upočasniš gibanje, se prav tako stiša tudi glasba.

Temeljni cilj aplikacije Noisapp je lažje izvajanje športnih aktivnosti. Omogoča ti, da si jo prilagodiš glede na aktivnost ki jo izvajaš. To je lahko deskanje, smučanje, kolesarjenje, tek, razni treningi, motokros, BMX – torej katerikoli šport. Ob glasni glasbi se tako lažje osredotočiš na samo dejavnost, ko miruješ oziroma se upočasniš pa se glasba avtomatično ustavi ali utiša in imaš čas spregovoriti s svojimi kolegi ter sotekmovalci in si tako pridobiš čas, ki bi ga drugače zapravil za ugašanje ali izklapljanje naprave z glasbo. Glasba se prav tako ustavi ali utiša pri aktivnosti na smučišču in sicer, ko se voziš na vlečnici ali sedežnici je glasba tišja ali se popolnoma izklopi, da se lahko nemoteno pogovarjaš s kolegi.

Prav tako lahko v aplikaciji vklopiš tudi GPS povezavo, s katerim ta spremlja tvojo hitrost in ob nastavljenem limitu ugasne ali stiša glasbo. Ta vrsta merjenja hitrosti je namenjena predvsem športom, kjer je oseba neprestano v gibanju vendar bi rada glasnejšo glasbo poslušala le ob intenzivnejšem tempu ali pri aktivnostih, kjer ob zmanjšanju tempa gibanja športnik želi pozornost preusmeriti na dogajanje okoli njega.

Noisapp ni predvajalnik glasbe. Je programska oprema, ki deluje s predvajalniki glasbe, kot so iTunes, Spotify, Pandora, Google Play Music in ostalimi. Trenutno obstajata dve različici aplikacije - Noisapp, ki ima sicer postavljeno ceno 1,99$ oziroma 1,79€ in ti blokira oglase v aplikaciji in pa Noisapp Free, katera temelji na reklamah in je uporabnikom namenjena brezplačno. Zahteve za uporabo aplikacije so minimalne – tvoja naprava mora biti posodobljena na Apple iOS 6.0, Android 4.0. ali Windows Phone 8.1. Če te zanima kaj več, pa lahko obiščeš Noisappovo uradno spletno stran .

Spremljaj pa tudi Filtrmagov Facebook profil, saj bomo trem srečnežem podarili kodo za brezplačno aplikacijo za iPhone brez nadležnih oglasov.